关于于谦的古诗有

啦啦啦啦啦啦

于谦写的诗

岳忠武王祠 匹马南来渡浙河,汴城宫阙远嵯峨。
中兴诸将谁降敌,负国奸臣主议和。
黄叶古祠寒雨积,清山荒冢白云多。
如何一别朱仙镇,不见将军奏凯歌。
咏煤炭 凿开混沌得乌金,藏蓄阳和意最深。
爝火燃回春浩浩,洪炉照破夜沉沉。
鼎彝元赖生成力,铁石犹存死后心。
但愿苍生俱饱暖,不辞辛苦出山林。
出塞 健儿马上吹胡笳,旌旗五色如云霞。
紫髯将军挂金印,意气平吞瓦剌家。
瓦剌穷胡真犬豕,敢向边疆挠赤子。
狼贪鼠窃去复来,不解偷生求速死。
将军出塞整戎行,十万戈矛映雪霜。
左将才看收部落,前军又报缚戎王。
羽书捷奏上神州,喜动天颜宠数优。
不愿千金万户侯,凯歌但愿早回头。
入京 手帕蘑菇与线香,本资民用反为殃。
清风两袖朝天去,免得闾阎话短长
上太行 西风落日草斑斑, 云薄秋空鸟独还。
两鬓霜华千里客, 马蹄又上太行山。
石灰吟 千锤万击出深山, 烈火焚烧若等闲。
粉骨碎身全不怕, 要留清白在人间。
荒村 村落甚荒凉,年年苦旱蝗。
老翁佣纳债,稚子卖输粮。
壁破风生屋,梁颓月堕床。
那知牧民者,不肯报灾伤。
除夜宿太原寒甚 寄语天涯客, 轻寒底用愁。
春风来不远, 只在屋东头。